
Către,

Comisia pentru muncă şi protecţie socială 
AVIZ

asupra propunerii legislative privind sistemul public de pensii pentru agricultori

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă privind sistemul public de pensii pentru agricultori, transmisă cu adresa nr.Pl.-x 825  din 3 decembrie 2007 şi înregistrată sub nr.24/616/05.12.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.890/03.07.2007, a avizat favorabil propunerea legislativă sus menţionată iar Guvernul prin punctul de vedere nr.1816/19.07.2007 nu susţine adoptarea acestei propuneri legislative .

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind sistemul public de pensii pentru agricultori   în şedinţa din 30 ianuarie 2008. 

Faţă de cele de mai sus, membrii comisiei au hotărât în unanimitate avizarea nefavorabilă a propunerii legislative privind sistemul public de pensii pentru agricultori.

 În raport cu obiectul şi conţinutul său, proiectul de lege face parte din categoria legilor organice.

          PREŞEDINTE, 


                                  SECRETAR,

              Dr. Atilla KELEMEN

                                           Vasile MOCANU 
Întocmit: expert Gheorghe Adrian Goţa
